ddrg/super_eurlex huggingface dataset:
A Tanács 1531/82/EGK rendelete

(1982. május 25.)

az Európai Gazdasági Közösség és az Izlandi Köztársaság között létrejött megállapodás 1. és 2. jegyzőkönyvének módosításáról szóló 5/81 EGK–Izland vegyes bizottsági határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség 1972. július 22-én megállapodást [1] írt alá az Izlandi Köztársasággal, amely 1973. július 1-jén lépett hatályba;

mivel a fent említett megállapodás 12a. cikke értelmében a vegyes bizottság elfogadta az 1. és 2. jegyzőkönyv módosításáról szóló 5/81 határozatot;

mivel ezt a határozatot a Közösségben hatályba kell léptetni,

ELFOGADTA EZT A RENDELETET:

1. cikk

Az Európai Gazdasági Közösség és az Izlandi Köztársaság között létrejött megállapodás alkalmazása érdekében a vegyes bizottság 5/81 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1982. január 1-jétől kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. május 25-én.

a Tanács részéről

az elnök

L. Tindemans

[1] HL L 301., 1972.12.31., 2. o.

--------------------------------------------------
A Bizottság 1004/83/EGK rendelete

(1983. április 27.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet tizennegyedik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 763/83/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezettel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Banglades | The Director General Ministry of Defence New Airport Road Tejgaon Dacca |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. április 27-én.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 85., 1983.3.31., 79. o.

[4] HL L 272., 1981.9.26., 25. o.

--------------------------------------------------
A Bizottság 2897/83/EGK rendelete

(1983. október 18.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet tizennyolcadik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1600/83/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb az 1857/83/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezettel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Ománi Szultánság | Ministère de la Défense Omanaise, BP 113, Muscat |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. október 18-án.

a Bizottság részéről

Poul Dalsager

a Bizottság tagja

[1] HL L 163., 1983.6.22., 56. o.

[2] HL L 148., 1968.6.28., 13. o.

[3] HL L 184., 1983.7.8., 15. o.

[4] HL L 272., 1981.9.26., 25. o.

--------------------------------------------------
A Bizottság 95/83/EGK Rendelete

(1983. január 17.)

az összetett takarmányokban felhasznált tejtermékekre alkalmazandó egyes együtthatók tekintetében a 3303/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3439/82/EGK rendelettel [1] módosított, az egyes tagállamok pénznemei tekintetében az ingadozási sáv átmeneti kiszélesítését követően a konjunktúrapolitikának a mezőgazdaságban meghozandó egyes intézkedéseiről szóló, 1971. május 12-i 974/71/EGK tanácsi rendeletre [2] és különösen annak 6. cikkére,

mivel a 974/71/EGK rendelettel bevezetett pénzügyi kompenzációs összegeket a legutóbb a 88/83/EGK rendelettel [3] módosított 1235/82/EGK bizottsági rendelet [4] rögzíti;

mivel a 3303/82/EGK bizottsági rendelet [5] előírja, hogy 1982. december 20-i hatállyal új együtthatókat kell alkalmazni a legutóbb a 85/83/EGK rendelettel [6] módosított 368/77/EGK [7] és 443/77/EGK [8] bizottsági rendeletben meghatározott különleges feltételekkel értékesített sovány tejporra és sovány tejport tartalmazó állati takarmányra, tekintettel arra, hogy 1982. november 3-án jelentős változás következett be a sovány tejpor eladási árában; mivel az említett időpont előtt felvásárolt és távoli raktárlétesítményekben elhelyezett bizonyos mennyiségű sovány tejpor 1982. december 20-a előtt nem lenne elszállítható;

mivel ezért rendelkezni kell ezeknek a mennyiségeknek a tekintetében arról, hogy a kereskedők egyes feltételek mellett és saját kérésükre hasznot húzhassanak a korábbi együtthatókból;

mivel az e rendeletben előírt intézkedések összhangban vannak a Gabonapiaci Irányítóbizottság, valamint a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3303/82/EGK rendelet 1. cikke a következő szöveggel egészül ki:

"(3) A kereskedők kérésére azonban továbbra is a 0,30-as, illetve 0,53-as együtthatót kell alkalmazni az igazoltan 1982. november 3-a előtt vásárolt soványtejpor-mennyiségek tekintetében."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1982. december 20-ától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. január 17-én.

a Bizottság részéről

Poul Dalsager

a Bizottság tagja

[1] HL L 362., 1982.12.23., 4. o.

[2] HL L 106., 1971.5.12., 1. o.

[3] HL L 13., 1983.1.15., 11. o.

[4] HL L 142., 1982.5.20., 1. o.

[5] HL L 350., 1982.12.10., 8. o.

[6] HL L 13., 1983.1.15., 7. o.

[7] HL L 52., 1977.2.24., 19. o.

[8] HL L 58., 1977.3. 3., 16. o.

--------------------------------------------------
A Bizottság 1708/84/EGK rendelete

(1984. június 19.)

a cukor következő gazdasági évre való átvitelére vonatkozó részletes szabályok megállapításáról szóló 65/82/EGK rendelet második alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 606/82/EGK rendelettel [1] módosított, a cukorágazat piacának közös szervezéséről szóló, 1981. június 30-i 1785/81/EGK tanácsi rendeletre [2] és különösen annak 27. cikke (3) bekezdésére,

mivel az 1785/81/EGK rendelet 27. cikke megállapítja, hogy a következő gazdasági évre átvitt cukorra vonatkozó tárolási időszak kezdete a szóban forgó cukor előállításának időpontjától függően változhat; mivel a 948/82/EGK rendelettel [3] módosított 65/82/EGK bizottsági rendelet [4] 2. cikke rendelkezik arról, hogy a tárolási időszak a vállalkozás által jelzett időpontban kezdődik; mivel a szóban forgó dátum megelőzheti az időpontról szóló értesítést, ezáltal lehetővé téve a vállalkozás számára, hogy visszamenő hatállyal tegye meg az értesítést, amely az említett 27. cikknek nem volt célja; mivel ezért meg kell állapítani, hogy a tárolási időszak kezdete nem előzheti meg az értesítés kézhezvételét;

mivel az e rendeletben foglalt intézkedések összhangban vannak a Cukorpiaci Irányítóbizottság véleményével,

ELFOGADTA EZT A RENDELETET:

1. cikk

A 65/82/EGK rendelet 2. cikk (1) bekezdésének negyedik albekezdése helyébe a következő szöveg lép:

"Az átvitt cukorra az 1785/81/EGK rendelet 27. cikkének (2) bekezdésében említett tárolási időszak a vállalkozás által az érintett tagállam illetékes szervével közölt időpontban kezdődik, amennyiben az első albekezdésben megállapított feltételek teljesülnek. Ez az időpont azonban nem lehet korábbi, mint az, amikor az említett szervhez az értesítés megérkezik. Amennyiben a kérelmen szereplő időpont megelőzi azt a időpontot, amikor az illetékes hatósághoz megérkezett a kérelem, a tárolási időszak azon a napon kezdődik, amelyen az értesítés megérkezett."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. június 19-én.

a Bizottság részéről

Poul Dalsager

a Bizottság tagja

[1] HL L 74., 1982.3.18., 1. o.

[2] HL L 177., 1981.7.1., 4. o.

[3] HL L 113., 1982.4.27., 7. o.

[4] HL L 9., 1982.1.14., 14. o.

--------------------------------------------------
A Bizottság 2210/85/EGK rendelete

(1985. július 31.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet huszonhatodik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1298/85/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb az 1987/85/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke a következő szervezettel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

Banglades | Bangladesh Milk Producers Co-operative Union Limited Mirpur Section 17 Dhaka 16 Bangladesh. |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. július 31-én.

a Bizottság részéről

Frans Andriessen

alelnök

[1] HL L 169., 1985.6.29., 19. o.

[2] HL L 148., 1968.6.28., 13. o.

[3] HL L 186., 1985.7.19., 20. o.

[4] HL L 272., 1981.9.26., 25. o.

--------------------------------------------------
A Tanács 3644/85/EGK rendelete

(1985. december 19.)

az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 79/65/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 396. cikkére,

tekintettel a Bizottság javaslatára,

mivel a legutóbb a 2143/81/EGK rendelettel [1] módosított 79/65/EGK tanácsi rendeletet [2] a magában a csatlakozási okmányban foglalt módosításokon túlmenően módosítani szükséges a csatlakozás következtében létrejött új helyzet figyelembevétele érdekében; mivel ez a módosítás érinti a rendelet mellékletében meghatározott körzetek jegyzékét;

mivel Spanyolország és Portugália csatlakozási szerződése 2. cikkének (3) bekezdése értelmében a Közösség intézményei a csatlakozást megelőzően elfogadhatják a csatlakozási okmány 396. cikkében említett intézkedéseket, ezek az intézkedések azonban csak a szerződés hatálybalépésének esetén és annak napján lépnek hatályba,

ELFOGADTA EZT A RENDELETET:

1. cikk

A 79/65/EGK rendelet melléklete a következővel egészül ki:

"Spanyolország

1. Galicia

2. Asturias

3. Cantabria

4. País Vasco

5. Navarra

6. La Rioja

7. Aragónia

8. Katalónia

9. Baleár-szigetek

10. Castilla-León

11. Madrid

12. Castilla-La Mancha

13. Comunidad Valenciana

14. Murcia

15. Extremadura

16. Andalúzia

17. Kanári-szigetek

Portugália

1. Entre-Douro-e-Minho e Beira Litoral

2. Trás-os-Montes e Beira Interior

3. Ribatejo-Oeste

4. Alentego e Algarve

5. Azori-szigetek és Madeira"

2. cikk

Ez a rendelet 1986. január 1-jén lép hatályba, Spanyolország és Portugália csatlakozási szerződésének hatálybalépése esetén.

Ezt a rendeletet az 1986-os számviteli évtől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 19-én.

a Tanács részéről

az elnök

M. Fischbach

[1] HL L 210., 1981.7.30., 1. o.

[2] HL 109., 1965.6.23., 1859/65. o.

--------------------------------------------------
A Bizottság 2688/85/EGK rendelete

(1985. szeptember 25.)

a marha- és borjúhúsra nyújtott rendkívüli export-visszatérítés feltételeinek megállapításáról szóló 32/82/EGK rendelet negyedik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmánya által módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [1] és különösen annak 18. cikke (6) bekezdésére,

mivel a legutóbb a 631/85/EGK rendelettel [2] módosított 32/82/EGK bizottsági rendelet [3] megállapítja a marha- és borjúhúsra nyújtott rendkívüli export-visszatérítés feltételeit; mivel az említett rendelet 3. cikke előírja, hogy a termékek azonosítását a vágóhídon kell elvégezni; mivel ha egy hasított test vagy hasított féltest azonosítását az említett rendelettel összhangban már elvégezték, az ilyen hasított testből, illetve hasított féltestből nyert negyed a vágóhídon kívül is azonosítható; mivel célszerű lenne ilyen lehetőség biztosítása az említett rendeletben;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 32/82/EGK rendelet 3. cikke a következő bekezdéssel egészül ki:

"Amennyiben egy hasított testet vagy hasított féltestet a vágóhídon kívül osztanak elülső és hátulsó negyedre, a 2. cikk (2) bekezdésében említett hatóság az így nyert negyedekre vonatkozó tanúsítvánnyal helyettesítheti a hasított testre, illetve hasított féltestre vonatkozó fenti tanúsítványt, feltéve hogy a tanúsítvány kiállításának valamennyi egyéb követelménye teljesül."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. szeptember 25-én.

a Bizottság részéről

Frans Andriessen

alelnök

[1] HL L 148., 1968.6.28., 24. o.

[2] HL L 72., 1985.3.13., 24. o.

[3] HL L 4., 1982.1.8., 11. o.

--------------------------------------------------
A Bizottság 163/86/EGK rendelete

(1986. január 27.)

az intervenciós készletekből származó és közösségi feldolgozásra szánt fagyasztott marhahús értékesítésére vonatkozó részletes szabályok meghatározásáról szóló 2182/77/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3768/85/EGK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 7. cikke (3) bekezdésére,

mivel a legutóbb a 3210/85/EGK rendelettel [3] módosított 2182/77/EGK bizottsági rendelet [4] meghatározza a Közösségen belüli feldolgozásra értékesített intervenciós marhahúsból előállítandó feldolgozott termékeket; mivel a fenti cikkben említett 597/77/EGK bizottsági rendeletet [5] hatályon kívül helyezték, és helyébe a legutóbb a 2036/84/EGK rendelettel [6] módosított 1136/79/EGK bizottsági rendeletben [7] megállapított egyes rendelkezések léptek; mivel ezért indokolt az említett cikk megfelelő módosítása;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2182/77/EGK rendelet 1. cikkének (1) bekezdése helyébe a következő rendelkezés lép:

"(1) Az e rendelet alapján értékesített húst a Közösségen belül, a vevő választása alapján a következő termékek valamelyikének gyártására használják fel:

a) az 1136/79/EGK rendelet 2. cikkének (5) bekezdésében meghatározott konzervélelmiszerek; vagy

b) e rendelet 2. cikke (6) bekezdésében meghatározott egyéb termékek vagy a közös vámtarifa 02.06 C I a) 2. alszáma alá tartozó termékek."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. január 27-én.

a Bizottság részéről

Frans Andriessen

alelnök

[1] HL L 362., 1985.12.31., 8. o.

[2] HL L 148., 1968.6.28., 24. o.

[3] HL L 303., 1985.11.16., 13. o.

[4] HL L 251., 1977.10.1., 60. o.

[5] HL L 76., 1977.3.24., 1. o.

[6] HL L 189., 1984.7.17., 14. o.

[7] HL L 141., 1979.6.9., 10. o.

--------------------------------------------------
A Bizottság 713/86/EGK rendelete

(1986. március 6.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3768/85/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb a 3812/85/EGK rendelettel [3] módosított 3143/85/EGK bizottsági rendelet [4] intézkedéseket hozott a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről;

mivel a 3143/85/EGK rendelet 5. cikke megállapítja, hogy bizonyos anyagokat hozzá lehet adni a vajkoncentrátumhoz; mivel a tapasztalatok fényében a nátrium-klorid hozzáadását is engedélyezni kell; mivel az említett cikkben megállapított I. és II. képlet szerint a vajhoz hozzáadott sztigmaszterin legnagyobb szitoszterin tartalmát is módosítani kell;

mivel a 3143/85/EGK rendelet 5. cikkének (4) bekezdése megállapítja, hogy a vajkoncentrátum-csomagokra világos és olvasható módon bizonyos szövegeket kell rányomtatni; mivel a dán nyelvű szöveget ki kell egészíteni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet 5. cikke a következőképpen módosul:

1. Az (1) bekezdés második albekezdése helyébe a következő szöveg lép:

"A vajkoncentrátumhoz azonban legfeljebb 2 % zsírmentes tejszárazanyag-összetevőt és/vagy 0,5 % lecitint (E 322), illetve 0,75 % nátrium-kloridot lehet hozzá adni."

2. A (2) bekezdésben az I. és II. képletben a "4 % szitoszterin" helyébe "6 % szitoszterin" lép.

3. A (4) bekezdés első francia bekezdése helyébe a következő szöveg lép:

"Stege- og bagesmør" vagy "stegesmør".

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. március 6-án.

a Bizottság részéről

Frans Andriessen

alelnök

[1] HL L 362., 1985.12.31., 8. o.

[2] HL L 148., 1968.6.28., 13. o.

[3] HL L 368., 1985.12.31., 3. o.

[4] HL L 298., 1985.11.12., 9. o.

--------------------------------------------------
A Tanács 1473/86/EGK rendelete

(1986. május 13.)

a sertéshús piacának közös szervezéséről szóló 2759/75/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a legutóbb a 3768/85/EGK rendelettel [3] módosított 2759/75/EGK rendelet [4] 20. cikke szerint piactámogató intézkedések tehetők annak érdekében, hogy ellentételezzenek bármely, az állategészségügyi vagy egészségügyi politika keretében, a sertéshús szabad forgalmazását érintő korlátozásról hozott intézkedést; mivel az említett intézkedések kizárólag az ilyen megszorítások által érintett piacokra korlátozódnak; mivel a harmadik országok behozatali korlátozásai olyan tagállamból származó termékek esetében, melynek területe egy részét járvány sújtja, komoly következményekkel járhatnak az érintett tagállam valamennyi kivitelére nézve; mivel ilyen esetekben a piactámogató intézkedések alkalmazásának lehetőségét ki kell terjeszteni a tagállam teljes területére,

ELFOGADTA EZT A RENDELETET:

1. cikk

A 2759/75/EGK rendelet 20. cikke helyébe a következő rendelkezés lép:

"20. cikk

Annak érdekében, hogy bármely, az állatbetegségek terjedésének leküzdését célzó intézkedés következményeként a Közösségen belüli, vagy harmadik országokkal folytatott kereskedelmet sújtó korlátozást figyelembe lehessen venni, az ilyen korlátozások által érintett piacok támogatására a 24. cikkben szabályozott eljárásnak megfelelően kivételes intézkedések tehetők. Ilyen intézkedések kizárólag olyan mértékben és olyan időtartamra tehetők, amely az érintett piacok támogatása céljából kifejezetten szükséges."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. május 13-án.

a Tanács részéről

az elnök

W. F. van Eekelen

[1] HL C 85., 1986.4.14., 83. o.

[2] Az 1986. április 17-én kinyilvánított vélemény (a Hivatalos Lapban még nem tették közzé).

[3] HL L 362., 1985.12.31., 8. o.

[4] HL L 282.. 1975.11.1., 1. o.

--------------------------------------------------